Мы махуэхэм
ЩэкIуэгъуэм и 16, щэбэт
Зэхудэчыхыным и дунейпсо махуэщ
1933 гъэм СССР-мрэ США-мрэ дипломатие зэпыщIэныгъэ яIэ хъуащ. Урысей къэралыгъуэм апхуэдэ пыщIэныгъэхэр Америкэм къыхуиIэ хъуат 1807 гъэм.
1942 гъэм «За Советскую Кабардино-Балкарию!» листовкэр къыдагъэкIыу щIадзащ.
1943 гъэм Яхэгуауэ Михаил Совет Союзым и ЛIыхъужь цIэр къыфIащащ.
Физико-математикэ щIэныгъэхэм я доктор, КъБКъУ-м и профессор Дыкъынэ Хьэсэнбий и ныбжьыр илъэс 77-рэ ирокъу.
Физико-математикэ щIэныгъэхэм я доктор, КъБКъУ-м и профессор Щокъарэ Хьэсэнбий и ныбжьыр илъэс 70 ирокъу.
КъБР-м щIыхь зиIэ и артист, уэрэджыIакIуэ Батыр Мухьэдин и ныбжьыр илъэс 56-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 4 – 6, жэщым щIыIэр градуси 2 щыхъунущ.
ЩэкIуэгъуэм и 17, тхьэмахуэ
Студентхэм я дунейпсо махуэщ
Гъуэгум къыщыхъуа насыпыншагъэм хэкIуэдахэр ягу къыщагъэкIыж дунейпсо махуэщ
Сабий мылъхуэсхэм я дунейпсо махуэщ
1869 гъэм Суэц кIэнауэр (Мысыр) къызэIуахащ.
1920 гъэм Бгырыс АССР-р къызэрагъэпэщащ.
1970 гъэм «Луна-17» автомат станцым Мазэм тригъэуващ «Луноход-1» езырызекIуэ аппаратыр.
Чилим президенти парламентым и депутатхэри щыхах.
ЩэкIуэгъуэм и 17 – 21-хэм Эр-Рияд (Сауд Хьэрып) щызэхэтынущ хъыбарегъащIэ агентствэхэм я дунейпсо зэхуэс.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3 – 5, жэщым щIыIэр 1 градус щыхъунущ.
ЩэкIуэгъуэм и 18, блыщхьэ
Латвие Республикэм и лъэпкъ махуэшхуэщ — къэрал щхьэхуэ зэрыхъурэ илъэс 95-рэ зэрырикъур егъэлъапIэ.
1866 гъэм Къэбэрдейм мэкъумэшыщIэхэр пщылIыпIэм щрагъэкIащ.
Къэрал, жылагъуэ лэжьакIуэ, 1956 — 1985 гъэхэм КъБР-м и унафэщIу щыта Мэлбахъуэ Тимборэ къызэралъхурэ илъэс 96-рэ ирокъу.
Тхыдэ щIэныгъэхэм я доктор, КъБР-м щIэныгъэхэмкIэ щIыхь зиIэ и лэжьакIуэ Тыгъуэн Рашад къызэралъхурэ илъэс 85-рэ ирокъу.
Композитор, Адыгэ Республикэм щэнхабзэмкIэ щIыхь зиIэ и лэжьакIуэ Натхъуэ Жанхъуэт и ныбжьыр илъэс 72-рэ ирокъу.
Композитор, Адыгэ Республикэм и Къэрал саугъэтым и лауреат, УФ-м, КъБР-м, АР-м, Кубаным гъуазджэхэмкIэ щIыхь зиIэ я лэжьакIуэ Нэхей Аслъэн и ныбжьыр илъэс 70 ирокъу.
Урысей ХъумапIэ банкым и Къэбэрдей-Балъкъэр къудамэм и унафэщI, УФ-м щIыхь зиIэ и экономист Урысбий Хьэмидбий и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 3 — 8, жэщым щIыIэр 1 градус щыхъунущ.
